Kuntatyöntekijät - KVTES 2018-2019 - kertaerä 1/19
kertaerä 1/19
Hei! Onko todellakin niin, etten ole oikeutettu tuohon tammikuussa maksettavaan kertaerään, kun olen opintovapaalla 1.9.18-31.5.19? Kuitenkin vakituisessa työsuhteessa ja 15 vuotta työtä tehneenä se ei tunnu reilulle. Jos erän maksun edellytys on edes 1 palkallinen päivä tuona aikana, voinko tulla tekemään yhden päivän omalle työnantajalle, jos olen sieltä palkattomalla opintovapaalla?
Kysymyksen lähetti nelly mylläri	aihealueelle Palkka	vuosi sitten
nelly mylläri
Kertaerää ei makseta, jos työntekijällä/viranhaltijalla ei ole 3.9.-18.11.2018 yhtään palkallista päivää. Sinun pitää mennä päiväksi töihin saadaksesi kertaerän. Vielä on aikaa miettiä esimiehen kanssa, miten se olisi mahdollista. Kertaerän soveltamisohjeessa kerrotaan: Työntekijä on hoitovapaalla (tai muulla palkattomalla työvapaalla) 3.9–18.11.2018. Työntekijän kanssa sovitaan, että hoitovapaa keskeytyy yhdeksi päiväksi ja hän tulee yhdeksi työpäiväksi töihin. Kertaerä maksetaan, koska ajanjaksolla on yksi palkallinen päivä. Työntekijän varsinainen palkka on 3 000 euroa. Kertaerän suuruus on 276,00 euroa (9,2 % 3000 eurosta). (https://www.kt.fi/yleiskirjeet/2018/1/kvtes-2018-2019).